Fakta — Tech-tur til Kina
Tech-tur til Shanghai
Periode: D. 9.-15. marts 2019. Pris: 32.000 kr. inklusiv direkte fly, 5-stjernet hotel, lokal transport, alle måltider (på nær et) og alle oplægsholdere/virksomhedsbesøg. Book inden d. 20 november og opnå early bird pris på 28.000 kr.
China Experience er teknisk arrangør (medl. af Rejsegarantifonden) og kan også hjælpe med visum og fleksibelt rejseprogram, hvis du ønsker at forlænge opholdet i Kina. Kontakt Line Heidenheim Juul, Director of Operation, China Experience, Shanghai på: line@china-experience.com.
China Experience har eget kontor i Shanghai og har mere end 14 års erfaring med at planlægge og eksekvere læringsforløb for virksomheder, organisationer og business schools. Heriblandt Novo, Deloitte, CBS, Berkeley og IMD.
Lisbeth Chawes er "Tech leder" med +15 års erfaring bl.a. inden for SaaS business. De seneste 6 år fra Komfo, der blev købt af Falcon.io tidligere i 2018. Tidligere ansat i bl.a. FDIH og Cubizz Communication. Lisbeth er kåret som én af de dygtigste tech-kvinder i Norden og er en anerkendt marketing-profil (M-list 2017 & 2018) i Danmark. Lisbeth er ydermere aktiv i diverse bestyrelser, mentor for 4 og er i øjeblikket i gang med at bygge en ny startup.
Christina Boutrup er erhvervsjournalist og har beskæftiget sig indgående med Kina siden 2004, blandt andet som Asien-korrespondent for Berlingske og som vært for radio- og tv-programmer om Riget i Midten. Hun har blandt andre interviewet Alibabas karismatiske grundlægger Jack Ma og besøgt både Huawei og Tencents hovedkvarterer. Hun er forfatter til flere bøger om den nye fremadstormende supermagt, en flittigt benyttet foredragsholder og fast Kina-analytiker for TV2. Christina Boutrup er desuden aktuel med en ny bog om den store tech-revolution i Kina, som udkom i september. Alle deltagere modtager et eksemplar af bogen inden afrejse.
Kinesiske virksomheder er allerede globalt førende inden for flere af de vigtigste nye teknologier, som droner, solceller, fintech, sociale medier, e-handel og sandsynligvis også kunstig intelligens.
Åbenheden og lysten til at afprøve nye teknologier – ansigtsgenkendelse og dronelevering – er stor, og kinesiske virksomheder er ikke underlagt de samme etiske dilemmaer og lovgivningsmæssige begrænsninger, som vi kender i Europa og USA.
Alle deltagere i studieturen til Kina modtager er eksemplar af Christina Boutrups nye bog, der udkom d. 25. september 2018.
De færreste har endnu hørt om Didi, men det er verdens største kørselstjeneste med 400 millioner brugere i Kina. Didi har for længst slået Uber af banen i Kina, og næste skridt er den globale ekspansion. Hold øje med Didi!
Time to copy China
Kina er langt fremme med nye digitale forretningsmodeller, og Facebook og Messenger er begyndt at kopiere features fra Kinas mest populære sociale platform WeChat. Læs mere om, hvad vi kan lære af kinesiske virksomheder her